1 de setembre

El primer de setembre és el dos-cents quaranta-quatrè dia de l'any del calendari gregorià i el dos-cents quaranta-cinquè en els anys de traspàs. Resten 121 dies per a acabar l'any.

Esdeveniments 
Països Catalans
 1300 - Lleida: Jaume el Just hi funda l'Estudi General.
 1931 - Madrid, Espanya: El Consell de Ministres aprova la cessió del Castell de Bellver i el bosc que el volta a l'Ajuntament de Palma.
Resta del món
 5509 aC - Dia de la creació del món (segons l'Imperi Romà d'Orient) i començament del seu calendari.
 1340 - Roma: El Senat Romà concedeix al poeta Petrarca la corona de llorer.
 1715 - Lluís XIV de França, el Rei Sol, mor després d'un regnat de 72 anys, més llarg que el de cap altre rei francès o monarca europeu important.
 1816 - Praga: al Teatre dels Estats s'estrena Faust, òpera en tres actes de Ludwig Spohr, amb llibret de Josef Carl Bernard.
 1870 - Batalla de Sedan, que va tenir com a resultat la captura de l'emperador Napoleó III i el seu exèrcit i va decidir a la pràctica la guerra francoprussiana a favor de Prússia i els seus aliats.
 1900 - República Sud-africana: L'Imperi Britànic s'annexiona al Transvaal.
 1923 - Japó: Un terratrèmol destrueix les ciutats de Tòquio i Yokohama i causa unes 200.000 víctimes mortals.
 1939 - Inici de la Segona Guerra Mundial amb la invasió de Polònia pel Tercer Reich.
 1951 - Austràlia, Nova Zelanda i els Estats Units signen un pacte de defensa mútua, anomenat Tractat ANZUS.
 1991 - La Super Nintendo surt al mercat dels Estats Units.
 2004 - Beslan, Ossètia del Nord, Federació Russa: Presa d'ostatges de Beslan: radicals txetxens segresten una escola, que serà assaltada per l'exèrcit rus al cap de dos dies, amb un balanç de gairebé mig miler de morts.

Naixements 
Països Catalans
 1834 - Mataró, Maresme: Josep Garcia i Oliver, industrial i polític català (m. 1883).

 1841 - Mataró, Maresme: Terenci Thos i Codina, advocat, polític i escriptor català (m. 1903).
 1854 - València: Lluís Tramoyeres i Blasco, historiador de l'art valencià (m. 1920).
 1873 - Perpinyà, Catalunya del Nord: Josep Calmette, historiador francès de la Catalunya del Nord (m. 1952).
 1879 - Olot, Garrotxa: Pere Aubert i Port, impressor, escriptor, músic i compositor català (m. 1951).
 1881 - Tarragonaː Matilde Ras, pionera de la grafologia científica, traductora, articulista, assagista i escriptora (m.1969).
 1882 - 
Barcelona: Concordi Gelabert i Alart, compositor, professor de música i crític musical català (m. 1944).
Barcelona: Dolors Frau i Julià, mezzosoprano catalana (m. 1966).
 1883 - Peralada, Alt Empordà: Josep Cervera i Bret, compositor, contrabaixista (m. 1969).
 1888 - Castelló d'Empúries, Alt Empordà: Josep Blanch i Reynalt, músic, compositor de sardanes i director de cobla (m. 1954).
 1913 - Barcelona: Mary Santpere, actriu polifacètica catalana (m. 1992).
 1917 - Girona, Gironès: Josep Viader i Moliner, músic, compositor, instrumentista i pedagog català (m. 2012).
 1915 - Palma: Pere Quetglas i Ferrer, Xam, promotor cultural, educador i artista mallorquí (m. 2001).
 1923 - Sabadell: Oriol Casassas i Simó, pediatre català (m. 2012).
 1939 - Barcelona: Xavier Rubert de Ventós, filòsof, escriptor i polític català (m. 2023).
 1941 - Barcelona: Tilbert Dídac Stegmann, catedràtic de filologia romànica, professor de literatura i catalanòfil alemany.
 1944 - Alcoi, Alcoià (País Valencià): Antoni Miró, pintor i escultor.
 1954 - Barcelona: Núria Pradas i Andreu, escriptora catalana de literatura infantil i també de narrativa per a adults.
 1969 - Barcelona: Enric Masip i Borràs, jugador d'handbol.
 1994 - Amposta: Aina Cid Centelles, remadora catalana, campiona europea.
 1996 - Santa Maria de Besora, Osona: Marina Comas i Oller, actriu catalana.

Resta del món
 1453 - Montilla, Còrdova, Corona de Castella: Gonzalo Fernández de Córdoba, el Gran Capità, militar i noble al servei dels Reis Catòlics (m. 1515).
 1653 - Nuremberg, Sacre Imperi Romanogermànic: Johann Pachelbel, compositor.
 1804 - Granada, Espanya: Mariana Pineda, heroïna de la causa liberal espanyola (m. 1831).
 1854 - Siegburg, Rin del Nord-Westfàlia (Alemanya): Engelbert Humperdinck, compositor alemany (m. 1921).
 1875 - Chicago, Estats Units d'Amèrica: Edgar Rice Burroughs, escriptor de gènere fantàstic, creador del personatge Tarzan (m. 1950).
 1877 - Birmingham, Anglaterra: Francis William Aston, físic i químic anglès, Premi Nobel de Química de 1922 (m. 1945).
 1878 - Rottanova di Cavarzere, Vèneto, Itàlia: Tullio Serafin, director d'orquestra italià (m. 1968).
 1882 - Nova York: Georgina Jones, tennista estatunidenca que va competir al tombant del  (m. 1955).
 1884 - Halle/Saale, Alemanyaː Gertrud Kappel, cantant d'òpera alemanya, especialista en les òperes de Richard Wagner (m. 1971).

 1886 - Capivari, estat de São Paulo: Tarsila do Amaral, pintora modernista, figura emblemática de la pintura del Brasil (m. 1973).
 1901 - Baviera (Alemanya): Franz Biebl, compositor alemany.
 1922 - 
 Gènova, Itàlia: Vittorio Gassman, actor teatral i cinematogràfic i director de cinema italià (m. 2000).
 Vancouverː Yvonne De Carlo, actriu de cinema i televisió d'origen canadenc naturalitzada estatunidenca (m. 2007).
 1925 -
Nova York (EUA): Roy J. Glauber, físic nord-americà, Premi Nobel de Física de l'any 2005 (m. 2018).
 Mülhausen, França: Christiane Scrivener, política francesa, membre de la Comissió Delors entre 1989 i 1995.
 1938 - Copenhaguen, Dinamarca: Per Kirkeby pintor, escultor, realitzador de pel·lícules i escriptor danès.
 1940 - Lillebone (França): Annie Ernaux, escriptora francesa.
 1942 - Lisboa, Portugal: António Lobo Antunes, escriptor i psiquiatra portuguès.
 1945 - Sivas, Turquia: Mustafa Balel, escriptor i traductor turc.
 1957 - L'Havana, Cuba: Gloria María Milagrosa Fajardo García Estefan (Gloria Estefan), cantant, compositora i actriu cubana.
 1946 - Douglas (illa de Man), Regne Unit: Barry Gibb, cantant, compositor i productor anglès, membre dels Bee Gees.
 1955 - Matilde Pastora Asian González, inspectora d'hisenda i política espanyola, ha estat diputada al Congrés.
 1963 - Madrid: Almudena Ariza Núñez, periodista espanyola.
 1990 - Londres: Ann Sophie Dürmeyer, més coneguda com a Ann Sophie, és una cantant alemanya.
 1994 - Madrid, Espanya: Carlos Sainz Vázquez de Castro, més conegut com a Carlos Sainz, Jr, pilot espanyol.
 1995 - El Escorial, Madrid, Espanya: Munir El Haddadi Mohamed, esportivament conegut com a Munir, futbolista espanyol.
 1996 - Oakland, Califòrnia, EUA: Zendaya, actriu, ballarina, cantant i model estatunidenca,
 1997 - Busan, Corea del Sud: Jungkook, cantant, ballarí, compositor, raper, productor, model i MC, membre de BTS

Necrològiques 
Països Catalans
 1198 - Coïmbra: Dolça de Barcelona, infanta d'Aragó i reina consort de Portugal (n. 1160).
 1791 - Barcelona: Jaume Caresmar i Alemany, historiador i eclesiàstic català (n. 1717).
 1884 - Sabadell: Feliu Vilarrúbias i Busquets, advocat i alcalde de Sabadell.
 1931 - Barcelona: Enric Sagnier i Villavecchia, prolífic arquitecte català (n. 1858).
 1973 - Roma: Graziella Pareto, soprano de coloratura barcelonesa (n. 1889).
 1977 - Vilanova i la Geltrú, Garraf: Martí Joan Torrents i Brunet, aquarel·lista i pintor català (n. 1887).
 1993 - Barcelona: Adolf Cabané i Pibernat, músic català que compongué l'himne del Centre d'Esports Sabadell i el del Futbol Club Barcelona (oficial en el període 1957-1974).
 2005 - Creixell, Tarragonès: Manuel Ausensi i Albalat, baríton d'òperes i sarsueles (n. 1919).
 2017 - Joaquim Vilallonga i Renom, jugador d'hoquei sobre patins català.

Resta del món
 1010 - Califat de Còrdova: Aeci, bisbe de Barcelona, mort durant les operacions militars catalanes contra els cordovesos.
 1557 - Sant-Maloù: Jacques Cartier, navegant i explorador bretó, el primer gran explorador francès d'Amèrica del Nord (n. 1491).
 1581 - Amritsar, Índia: Guru Ram Das Ji va ser el quart guru dels 10 gurus del sikhisme.
 1678 - Anvers, Bèlgica: Jan Brueghel el Jove, pintor barroc flamenc, fill de Jan Brueghel el Vell.
 1715 - Versalles, Regne de França: Lluís XIV, el Rei Sol.

 1728 - Versalles: Jean-François Lalouette, músic francès del Barroc.
 1944 - Varsòvia, Polònia: Krystyna Dąbrowska, escultora i pintora polonesa (n. 1906).
 1948 - Salóː Giuseppina Cobelli, soprano italiana (n. 1898).
 1953 - Mont-Cemet, Barcelonette, França: Jacques Thibaud, violinista francès (n. 1880).
 1962 - Medina de Riosecoː Luisa Cuesta, mestra, bibliotecària, advocada espanyola, pionera universitària (n. 1892).
 1970 - París (França): François Mauriac, escriptor francès, Premi Nobel de Literatura de l'any 1952 (n. 1885).
 1972 - 
 Hong Kong: He Xiangning, revolucionària, feminista, política, pintora i poeta xinesa.
 Pasadena, Califòrnia: May Aufderheide, compositora estatunidenca de ragtime (n. 1888).
 1977 - Los Angeles, Califòrniaː Ethel Waters, cantant de blues i actriu estatunidenca (m. 1977).
 1988 - Berkeley, Califòrnia (EUA): Luis Walter Álvarez, físic estatunidenc, Premi Nobel de Física de l'any 1968 (n. 1911).
 1995 - Santiagoː María de la Cruz Toledo, política xilena i la primera senadora del seu país (n.1912).
 2015 -
 Erevan: Gurguèn Dalibaltaian, militar armeni.
 Ferrol: Alfonso Couce Doce, forense i polític espanyol.
 2017 - Londres, Anglaterra: Cormac Murphy-O'Connor, bisbe i cardenal anglès de l'Església Catòlica Romana (n. 1932).

Festes i commemoracions 
 Inici de l'any litúrgic per a l'Església Ortodoxa
 Onomàstiques:
 sants Josuè i Gedeó, jutges d'Israel; 
 Anna (profetessa); 
 sant Daniel d'Arle, màrtir;
 Gil l'Eremita, abat; 
 Gil de Castañeda, abat; 
 Llop de Sens, Arquebisbe de Sens, patró de Centelles; 
 beats Josep Samsó i Elias, prevere i màrtir.

Referències 

01